او زامان آذربايجانين مرکزي شهري کيمي باکي‌ نين سورعتلي اينکيشافي ميلّي مطبوعاتيميزين يارانماسي ضرورتيني دوغوردو. دوغما آنا ديلينده قزئته بؤيوک ائحتيياج اولدوغونو درک ائدن حسن بيگ زردابي قزئت چاپ ائتمک اۆچون حؤکومته موراجيعت ائتدي. بونونلا علاقه دار بؤيوک موتفکّير ايستامبول دان حوروفات گتيرتدي و نهايت، خئيلي زحمتدن، عذاب-اذيتدن سونرا 1875-جي ايلين 22 اييولوندا باکي دا قوبئرناتورون مطبعه‌سينده آذربايجان ديلينده "اکينچي "  قزئتي‌نين نشرينه مووفّق اولدو. بو مطبوع اورقانلا ميلّي مطبوعاتيميزين اساسي قويولدو.